ᱥᱩᱨᱡᱚ ᱠᱩᱢᱟᱨ ᱵᱷᱩᱸᱭᱟ

ᱡᱟᱱᱟᱢ
ᱥᱩᱨᱡᱚ ᱠᱩᱢᱟᱨ ᱵᱷᱩᱸᱭᱟᱸ ᱫᱚ ᱑᱘᱙᱔ ᱥᱮᱨᱢᱟ ᱨᱮᱭᱟᱜ ᱒᱗ ᱡᱟᱱᱩᱣᱟᱨᱤ ᱢᱟᱟᱹᱦᱤᱛ ᱦᱤᱞᱚᱜ ᱱᱚᱜᱟᱶ ᱨᱮᱭᱟᱜ ᱯᱷᱚᱣᱡᱚᱫᱟᱨᱤ ᱯᱟᱴᱴᱤ ᱨᱮᱭᱮ ᱡᱟᱱᱟᱢ ᱞᱮᱱᱟ| ᱩᱱᱤ ᱨᱮᱱ ᱟᱯᱟᱛ ᱴᱮᱫ ᱟᱜ ᱧᱩᱛᱩᱢ ᱫᱚ ᱛᱟᱦᱮᱸ ᱠᱟᱱᱟ ᱨᱚᱵᱤᱞᱟᱞ ᱵᱷᱩᱸᱭᱟᱸ ᱟᱨ ᱮᱝᱜᱟᱛ ᱴᱮᱫ ᱟᱜ ᱧᱩᱛᱩᱢ ᱫᱚ ᱛᱟᱦᱮᱸ ᱠᱟᱱᱟ ᱵᱷᱩᱵᱚᱱᱮᱥᱚᱨᱤ ᱵᱷᱩᱸᱭᱟᱸ|
ᱥᱮᱪᱮᱫ
ᱥᱩᱡᱚ ᱠᱩᱢᱟᱨ ᱵᱷᱩᱸᱭᱟᱸ ᱫᱮᱵᱽ ᱫᱚ ᱱᱚᱜᱟᱶ ᱨᱮᱜᱮ ᱟᱡᱟᱜ ᱯᱟᱹᱦᱤᱞ ᱥᱮᱪᱮᱫ ᱫᱚᱭ ᱦᱟᱛᱟᱣ ᱞᱮᱫᱟ| ᱮᱱᱨᱮ ᱦᱚᱸ ᱩᱱᱤ ᱫᱚ ᱑᱙᱐᱔ ᱥᱮᱨᱢᱟ ᱨᱮ ᱥᱤᱞᱤᱝ ᱛᱮᱭᱮ ᱥᱮᱱ ᱞᱮᱱᱟ| ᱑᱙᱐᱙ ᱥᱮᱨᱢᱟ ᱨᱮ ᱥᱤᱞᱚᱝ ᱥᱚᱨᱠᱟᱨᱤ ᱵᱤᱨᱫᱟᱹ ᱜᱟᱲ ᱠᱷᱚᱱ ᱢᱮᱴᱨᱤᱠ ᱢᱤᱱᱤᱰᱮ ᱯᱟᱥ ᱞᱮᱫᱟ| ᱢᱮᱴᱨᱤᱠ ᱵᱤᱱᱤᱰ ᱮᱢ ᱠᱟᱛᱮ ᱛᱷᱚᱲᱟ ᱫᱤᱱ ᱱᱚᱜᱟᱶ ᱨᱮᱭᱮ ᱛᱟᱦᱮᱸ ᱠᱟᱱᱟ ᱟᱨ ᱱᱚᱜᱟᱶ ᱯᱟᱹᱴᱷᱩᱣᱟᱹ ᱠᱚ ᱞᱟᱹᱜᱤᱫ ᱵᱤᱥᱮᱥ ᱦᱤᱛᱟᱫᱷᱤᱱ ᱥᱚᱵᱷᱟ ᱨᱮ ᱟᱹᱰᱤ ᱢᱟᱨᱟᱝ ᱮᱱᱮᱢ ᱛᱟᱦᱮᱸ ᱠᱟᱱ ᱛᱟᱭᱟ| ᱩᱱᱤ ᱥᱟᱶ ᱥᱮᱞᱮᱫ ᱠᱚ ᱛᱟᱦᱮᱸ ᱠᱟᱱ ᱦᱚᱲ ᱠᱚ ᱫᱚ ᱦᱚᱭᱚᱜ ᱠᱟᱱᱟ - ᱵᱮᱣᱟᱱᱚᱫᱚ ᱵᱦᱚᱨᱟᱞᱤ, ᱠᱟᱞᱤᱨᱟᱢ ᱢᱮᱫᱷᱤ, ᱥᱚᱨᱚᱛ ᱪᱚᱱᱫᱽᱨᱚ ᱥᱚᱥᱥᱟᱢᱤ, ᱯᱚᱱᱰᱤᱛ ᱛᱚᱨᱟᱱᱟᱛᱷ ᱪᱚᱠᱨᱚ ᱵᱚᱛᱤ ᱠᱚᱵᱽᱭᱟ ᱵᱤᱱᱚᱫᱽ, ᱦᱚᱨᱤ ᱱᱟᱨᱟᱭᱚᱱ ᱫᱚᱛᱛᱚ ᱵᱚᱨᱩᱣᱟ ᱟᱨ ᱠᱚᱢᱚᱞᱟ ᱠᱟᱱᱛᱚ ᱵᱚᱨᱩᱣᱟ| ᱩᱱᱤ ᱫᱚ ᱑᱙᱑᱓ ᱠᱚᱞᱠᱟᱛᱟ  ᱯᱨᱮᱥᱤᱰᱮᱱᱥᱤ ᱠᱚᱞᱮᱡᱽ ᱠᱷᱚᱱ ᱵᱤᱹᱮᱹ ᱟᱨ ᱑᱙᱑᱖ ᱥᱮᱨᱢᱟ ᱠᱚᱞᱠᱟᱛᱟ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱠᱷᱚᱱ ᱤᱝᱨᱟᱹᱡᱤ ᱥᱟᱛᱷᱟᱢ ᱛᱮ ᱮᱢᱹᱮᱹ ᱯᱟᱥ ᱞᱮᱫᱟ|᱑᱙᱒᱔ ᱥᱮᱨᱢᱟ ᱨᱮ ᱩᱱᱤ ᱰᱚ ᱵᱤᱹᱮᱞᱹ ᱢᱟᱱᱚᱛᱮ ᱧᱟᱢ ᱞᱮᱫᱟ| ᱱᱤᱭᱟᱹ ᱛᱟᱭᱱᱚᱢ ᱠᱚᱭᱮᱠ ᱥᱮᱨᱢᱟ ᱵᱟᱫᱽ ᱚᱱᱟ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱠᱷᱚᱱ ᱜᱮ ᱰᱤᱹᱞᱤᱴ ᱰᱤᱜᱽᱨᱤ ᱦᱟᱢᱮᱴ ᱫᱟᱲᱮᱭᱟᱫᱟᱭ|
ᱠᱟᱹᱢᱤ ᱡᱤᱭᱚᱱ
ᱡᱚᱨᱦᱟᱴ ᱢᱤᱥᱚᱱ ᱥᱠᱩᱞ ᱨᱮ ᱢᱟᱪᱮᱫ ᱞᱮᱠᱟ ᱛᱮ ᱠᱟᱹᱢᱤ ᱡᱤᱭᱚᱱᱮ ᱮᱛᱚᱦᱚᱵ ᱞᱮᱫ ᱥᱩᱨᱡᱚ ᱠᱩᱢᱟᱨ ᱵᱷᱩᱸᱭᱟ ᱫᱚ ᱟᱹᱰᱤ ᱟᱭᱢᱟ ᱡᱟᱭᱜᱟ ᱟᱨ ᱚᱠᱛᱮ ᱨᱮ ᱟᱭᱢᱟ ᱞᱮᱠᱟᱱᱟᱜ-ᱮ ᱪᱟᱹᱠᱨᱤ ᱵᱟᱲᱟ ᱠᱟᱛᱮ ᱥᱮᱪᱮᱫ ᱚᱯᱷᱤᱥᱟᱨᱮ ᱦᱚᱭ ᱞᱮᱱᱟ| ᱑᱙᱔᱖ ᱥᱮᱨᱢᱟ ᱨᱮ ᱥᱩᱨᱡᱚ ᱠᱩᱢᱟᱨ ᱵᱷᱩᱸᱭᱟᱸ ᱫᱚ ᱠᱚᱴᱚᱱ ᱠᱚᱞᱮᱡᱽ ᱨᱮᱱ ᱯᱨᱤᱱᱥᱤᱯᱟᱞ ᱞᱮᱠᱟ ᱛᱮ ᱦᱚᱸᱭ ᱠᱟᱹᱢᱤ ᱞᱮᱫᱟ| ᱠᱚᱴᱚᱱ ᱠᱚᱞᱮᱡᱽ ᱨᱮ ᱠᱟᱹᱢᱤ ᱞᱮᱫ ᱩᱱᱤ ᱜᱮ ᱛᱟᱦᱮᱸ ᱠᱟᱱᱟ ᱯᱟᱹᱦᱤᱞ ᱟᱥᱟᱢᱤᱥ| ᱑᱙᱕᱒ ᱥᱮᱨᱢᱟ- ᱕᱓ ᱥᱮᱨᱢᱟ ᱨᱮ ᱨᱟᱡᱽᱭᱚ ᱥᱚᱵᱷᱟ ᱛᱮ ᱱᱤᱨᱡᱟᱪᱚᱱ ᱠᱟᱛᱮ ᱑᱙᱖᱐ ᱥᱮᱨᱢᱟ ᱨᱮ ᱟᱨᱦᱚᱸ ᱜᱩᱣᱟᱦᱟᱴᱤ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱨᱮᱱ ᱵᱷᱟᱭᱤᱥ ᱥᱮᱱᱥᱮᱞᱚᱨᱮ ᱦᱚᱭ ᱞᱮᱱᱟ| ᱥᱩᱨᱡᱚ ᱠᱩᱢᱟᱨ ᱵᱷᱩᱸᱭᱟᱸ ᱫᱚ ᱑᱙᱓᱓ ᱥᱮᱨᱢᱟ ᱨᱮ ᱵᱽᱨᱤᱴᱤᱥ ᱥᱚᱨᱠᱟᱨ ᱯᱟᱥᱴᱟ ᱥᱮᱡ ᱠᱷᱚᱱ ᱨᱟᱭ ᱵᱟᱦᱟᱫᱩᱨ ᱯᱟᱹᱨᱤᱥᱮ ᱧᱟᱢ ᱞᱮᱫᱟ | ᱟᱥᱟᱢ ᱱᱟᱜᱟᱢ ᱟᱨ ᱯᱩᱨᱟ ᱛᱚᱛᱷᱚ ᱵᱤᱵᱷᱟᱜᱽ ᱨᱮᱱ ᱱᱩᱭ ᱦᱚᱸ ᱢᱤᱫᱴᱮᱱ ᱵᱟᱵᱟᱫᱷᱟᱣᱤᱡ-ᱮ ᱛᱟᱦᱮᱸ ᱟᱠᱟᱱ| ᱟᱹᱰᱤ ᱜᱩᱱᱱ ᱜᱽᱭᱟᱱᱤ ᱦᱚᱲᱮ ᱛᱟᱦᱮᱸ ᱠᱟᱱ ᱛᱮ ᱑᱙᱕᱓ ᱥᱮᱨᱢᱟ ᱨᱮ ᱟᱥᱟᱢ ᱥᱟᱦᱤᱛᱭᱚ ᱥᱚᱵᱦᱟ ᱨᱮᱱ ᱥᱩᱛᱨᱮᱛᱮ ᱛᱟᱦᱮᱸ ᱠᱟᱱᱟ ᱟᱨ ᱑᱙᱕᱖ ᱥᱮᱨᱢᱟ ᱨᱮ ᱫᱚ ᱯᱚᱫᱽᱢᱚ ᱥᱨᱤ ᱛᱮᱠᱚ ᱢᱟᱱᱚᱛ ᱞᱮᱫᱮᱭᱟ|
ᱥᱟ.ᱠᱷᱭᱟ.ᱛ

ᱛᱷᱚᱠ:ᱟᱥᱟᱢ ᱨᱮᱱ ᱦᱚᱲ